મહેસાણાના જેલભરો આંદોલનમાં જોડાવા રાજકોટ અને સૌરાષ્ટ્રના અન્ય વિસ્તારોમાંથી આશરે ૧૫૦ જેટલાં વાહનોમાં કાર્યકરો મહેસાણા ગયા હતા. જેમાં ‘પાસ’ના સૌરાષ્ટ્રના કન્વીનર લલિત વસોયા અને મનોજ પનારાનો સમાવેશ થાય છે. મહેસાણામાં સ્થિતિ હિંસક બનતા સૌરાષ્ટ્રમાં પાટીદાર વસતી ધરાવતા વિસ્તારોમાં ચુસ્ત બંદોબસ્ત ગોઠવી દેવામાં આવ્યો હતો. રાજકોટમાં પોલીસ કમિશનર અનુપમસિંહ ગેહલોતે સંવેદનશીલ વિસ્તારોમાં સઘન પેટ્રોલિંગ હાથ ધર્યું હતું. જોકે રાજકોટમાં બંધની અસર જોવા નહોતી મળી.